Source: http://docplayer.hu/68426-Meg-sok-tekintetben-nem-tisztazott-hogyan.html
Timestamp: 2018-05-20 14:15:00
Document Index: 2135100

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Még sok tekintetben nem tisztázott, hogyan - PDF
Download "Még sok tekintetben nem tisztázott, hogyan"
1 Léteznek egyetemes emberi jogi standardok, amelyeket mindenképpen be kell tartani A r m i n von Bogda n dy n é m et Eu rópa-jogá sz professzor r a l Halmai Gábor és Salát Orsolya beszélget Az európai elvek tanáról írott munkájában egy bizonyos szerkezeti kompatibilitás mellett érvel a tagállamok között a piacgazdaság és az alkotmányos demokrácia tekintetében, de tagadja a homogenitás szükségességét. Nem lenne könnyebb megoldani a problémákat az EU-ban, ha mind a csatlakozáskor, mind később homogenitást várnánk el? Gondoljunk csak Görögország gazdaságára és a magyarországi alkotmányos helyzetre. Alkalmasabbnak tűnik számomra homogenitás helyett strukturális kompatibilitásról beszélni, mivel a homogenitás követelménye a szövetségi állam eszméjével áll szoros kapcsolatban. Ráadásul szerintem fokozati különbség van egy szövetségi állam tagállamait egyesítő és az Európai Unió tagállamai alkotmányos struktúráinak a párhuzamai között. Hiszen az unióban királyságok, köztársaságok, parlamentáris és félprezidenciális rendszerek egyaránt előfordulnak, van, ahol erősek a pártok, másutt gyengék, egyes országokban az alkotmánybíráskodás erős, másokban gyenge, megint máshol pedig teljesen hiányzik, és a példák sorát folytathatnám. A társadalmak szerkezetében is nagy különbségek mutatkoznak, például az inkább vallásos és az inkább szekuláris társadalmak között. Görögország esetében megjegyzendő, hogy a gazdasági összeomlás nem következett volna be, ha minden résztvevő a jogi előírások betartásával járt volna el. Ez tehát nem a homogenitás kérdése, hanem a jogkövetésé. Összességében célszerűnek tűnik fenntartani a különbséget az EU föderális szerkezete és a klasszikus szövetségi állami szerkezet között, és az ennek megfelelő fogalomrendszert használni. Az Alapjogi Karta 51. cikk (1) bekezdésének meghatározása mögött is az a jogpolitikai gondolat húzódik meg, hogy elkerüljük az unió alapjogokon alapuló föderalizációját. Ugyanakkor a nagyon restriktív magyar médiatörvény tapasztalataiból tudjuk, hogy a kartának nem kizárólag az uniós jog közvetlen végrehajtása során kell érvényesülnie, hanem a tagállamok jelentős emberi jogi jogsértései, például a média függetlenségének megszüntetése esetén is. Az Alapjogi Karta, amint az 51. cikk (1) bekezdéséből egyértelműen kitűnik, éppenséggel nem arra irányul, hogy a tagállamok között strukturális kompatibilitást alakítson ki. Egy tagállam által elkövetett súlyos emberijog-sértés esetére más standardnak kell érvényesülnie, nem a kartának. Az Alapjogi Karta ugyanakkor a magyar médiatörvény szabályainak jelentős részét átfogja, mivel azok az EU-jog átültetéseként értelmezhetők, ezáltal meg kell felelniük a karta követelményeinek. Ez azonban nem minden aspektusra áll; különösen a nyomtatott sajtó területén érzékeny lyukak tátonganak. Jogpolitikailag milyen módon lehetséges olyan különösen kritikus fejleményekre alapjogi és alkotmányjogi válaszokat találni, amelyek az EUSZ 2. cikkében kinyilvánított értékeket sértik, mint például Magyarországon a médiatörvény vagy az új alaptörvény? Ha az ilyesfajta sérelmek például Törökország esetén a csatlakozás akadályai az EUSZ 49. cikke alapján, akkor ugyanezek egy már csatlakozott tagállamnál nem jelentik a 7. cikk megsértését? A Founding Principles of EU law című cikkében Ön is úgy érvel, hogy ezek az értékek jogi normák, amelyek alapelvekként fejtik ki hatásukat. Még sok tekintetben nem tisztázott, hogyan ragadható meg az uniós jog eszközeivel egy tagállam viselkedése az uniós jog tulajdonképpeni alkalmazási területén kívül. Annyi biztos, hogy az EUSZ 7. cikke erre az esetre fenntart egy eljárást, amely azonban nehézkessége és következményei F U N DA M E N T U M / s z á m Interjú / 41
2 miatt nem képes kezelni a problémát. Ha további utakat keresünk, akkor számomra különösen ígéretesnek tűnik, hogy az uniós állampolgárságból vezessük le az alapjogok központi magjának védelmét. Ez ugyan bizonyos jogfejlesztést kíván, de összhangban áll ennek a jogintézménynek az európai joggyakorlatával. Különösen az utóbbi időben az Európai Unió Bírósága több döntésben is kifejezte, hogy egy tagállam állampolgára uniós állampolgárságánál fogva akár saját államától is megkövetelhet egy minimális elbánást. Ez azt jelenti, hogy a 2. cikket úgy kell olvasni, hogy az lényeges alapjogi tartalmakat is magában foglaljon. Ezen az alapon egy magyar állampolgár Magyarországon, magyar bíróság előtt megtámadhatná az ezt sértő törvényeket, például a médiatörvényt. A magyar médiatörvényről szóló szakértői véleményben az Ön által vezetett heidelbergi Max Planck Intézet megállapította, hogy a törvény bizonyos passzusai az Alapjogi Kartát, így az EUSZ 2. cikkét is megsértik. Milyen szankciókat tart elképzelhetőnek? Aszakértői vélemény részleteiről nem mondhatok semmit, mert a megbízó a jelen pillanatban nem szeretné, hogy az eredmények nyilvánosságra kerüljenek. Az előző kérdéshez kapcsolódóan ugyanakkor leszögezném, hogy az általában működő európai szankciórendszer itt is életbe léphet. Ez különösen azt jelenti, hogy a jogsértést magyar bíróság az EuB-től kért előzetes döntéshozatali eljárás után megállapíthatja. A magyar bíróság pedig ez alapján egyes intézkedéseket jogszerűtlennek, akár talán semmisnek is nyilváníthat. Ez a magyar jog kérdése. Ha ezt a döntést a magyar hatóságok nem tartják be, akkor a 7. cikk szerinti felelősségi eljárással szembesülhet Magyarország. Az Európa Tanács Velencei Bizottsága június 20-i véleményében többek között javasolta, hogy a magyar parlament módosítsa az alaptörvény IX. cikkét, hogy a sajtószabadság alanyi jogként legyen biztosítva. A bizottság az új alkotmány több rendelkezését összeegyeztethetetlennek tartotta Magyarország nemzetközi kötelezettségeivel. Az Alkotmánybíróság hatásköreinek csorbítása esetében még azt is megállapította, hogy az a demokrácia működését veszélyezteti. Minek kell most történnie? A Velencei Bizottság az Európa Tanács egyik intézménye, úgyhogy itt leginkább e szervezet politikai szervein van most a sor. Ebben az összefüggésben különös jelentősége van annak is, hogy az Emberi Jogok Európai Bírósága döntsön az idevágó rendelkezésekkel kapcsolatos ügyekben. Ez persze még eltart egy darabig, mivel előbb a hazai jogorvoslatokat kell kimeríteni, ráadásul az EJEB eljárása rendszerint szintén elhúzódik. Egy esetleges EJEB-ítélet árnyékában azonban lehetséges kell legyen már ma is a kritikus nyilvánosság kialakulása. Korábban Ön kritizálta a német Szövetségi Alkotmánybíróságnak mind a maastrichti, mind a lisszaboni szerződéssel kapcsolatos döntését, mert ezek lehetetlennek mondták ki Németország belépését egy esetleges európai szövetségi államba a német alaptörvény, a Grundgesetz 79. III. bekezdésében foglalt úgynevezett örökkévalósági klauzula miatt. Mit gondol erről a diktatúrába való visszaesés megakadályozására kitalált rendelkezésről manapság Németországban, de akár olyan új demokráciákban is, mint Magyarország? A z a kijelentés, hogy a Grundgesetz 79. III. bekezdése megakadályozza Németország belépését egy európai szövetségi államba, ilyen formában csak a Lisszabon-döntésben található meg, a Maastricht-ítélet nem ment ilyen messzire. Viszont én nem azért kritizáltam a Lisszabon-döntésnek ezt a kijelentését, mert politikailag kívánatosnak tartom egy európai szövetségi állam létrejöttét, hanem azért, mert ez az értelmezés módszertanilag tarthatatlan. A másik kérdésük, hogy mit tartok egy ehhez hasonló rendelkezésről más országok vonatkozásában. A jog-összehasonlítás azt mutatja, hogy egyre több helyen fordulnak elő hasonló rendelkezések az alkotmány egy bizonyos magját feltételezve, amelyet a szokásos alkotmánymódosító eljárással nem lehet megváltoztatni. A vonatkozó rendelkezések körüli vita állása rendkívül komplex. Az ilyen előírásoknak különösen az a veszélyük, hogy egy alkotmánybíróság akár az alkotmánymódosító törvényhozással szemben is kikényszerítheti saját jogpolitikáját ami viszont aligha meggyőző. Másrészről az ilyen rendelkezések hozzájárulhatnak az alkotmányjogilag védett identitásdiskurzusok ösztönzéséhez. A magyar esetről bár a helyzetet csak töredékesen ismerem úgy gondolom, hogy az új magyar alkotmány nem egészen olyan, amelyet egy hagyományos értelemben vett örökkévalósági klauzulával kellene bebetonozni. Amúgy pedig a német rendelkezést erősen meghatározza a nemzetiszocializmus tapasztalata, amelynek Magyarországon tudomá- 42 / Interjú FUNDAMENTUM / szám
3 som szerint távolról sem mutatkozik megfelelője a láthatáron. Nem lenne kívánatos ezeknek a viszonylag új demokráciáknak a számára, ha az alkotmánymódosítást vagy akár az új alkotmányt felülvizsgálhatná az alkotmánybíróság? Mennyire kell, hogy szabad legyen egy tagállam a tekintetben, hogy az EU értékeivel nem minden vonatkozásban összeegyeztethető alkotmányos rendet vezessen be? Nem lenne szükség a nemzeti alkotmányjogok bizonyos globalizálódására? Ez elsősorban az alkotmánybíróságok hatásköreiről szól. Ha van egy olyan rendelkezés, mint az örökkévalósági klauzula, akkor abból a modern alkotmányosság kontextusában az következik, hogy annak a betartása bíróság által is felülvizsgálható. Ennyiben egyetértek az alkotmánybírósági kontroll kívánatosságával. A kérdés második aspektusáról, mely szerint a tagállamnak legyen-e joga olyan alkotmány elfogadására, amely nem minden tekintetben felel meg az EU értékeinek, az a véleményem, hogy ezt a szabadságot az uniós jognak biztosítania kell, ugyanakkor a tagállam ilyen esetben akkor következetes, ha kilép az EU-ból. Az EUSZ 2. cikke elég nagy mozgási szabadságot enged a tagállamok részére a demokratikus jogállami keretek kialakításában. Ha ezt a játékteret is átlépik, akkor le kell vonni a következtetéseket. Arra a kérdésre, vajon globalizálódnia kell-e a nemzeti alkotmányjognak, elsősorban az a válasz, hogy léteznek egyetemes emberi jogi standardok, amelyeket mindenképpen be kell tartani. Egyebekben a nemzeti alkotmányjog nemzetközi jogi követelményeknek megfelelő egységesítése csak nagyon óvatosan fogalmazható meg, például a demokráciához való jog kapcsán, éppen azért, mert az alkotmány a nemzeti alkotmányozó hatalom kifejeződése. A német Szövetségi Alkotmánybíróság ez év májusában az úgynevezett biztonsági fogva tartással kapcsolatban megállapította, hogy a Grundgesetzet a nemzetközi joggal összhangban kell értelmezni: Az Alaptörvény nemzetközi jog iránti nyitottsága (»barátságossága«) egy olyan szuverenitásfelfogás kifejeződése, amely nemcsak hogy nem áll szemben a nemzetközi és nemzetek feletti összefüggésekkel, hanem éppenséggel feltételezi és elvárja ezeket. Ebből kiindulva a német alkotmány»végső szava«nem áll a bíróságok nemzetközi és európai párbeszédével szemben, hanem annak normatív alapja. Jelent-e ez Ön szerint fordulatot a német alkotmánybíróság szuverenitásfelfogásában? ASzövetségi Alkotmánybíróság világosan látja, hogy Németország jövője leginkább az Európai Unió és a szoros nemzetközi együttműködés keretein belül képzelhető el. Ez megköveteli a német jogrend átfogó hozzáigazítását az európaihoz, beleértve annak fogalmi, elméleti és világnézeti alapjait. A szuverén nemzetállam ez alapján egy meghaladott koncepció. Ugyanakkor azt sincs okunk feltenni, hogy a nemzetközi és szupranacionális szervezetek és intézmények mindig meg fognak felelni az alapul fekvő értékeknek és elveknek. Ebben a megvilágításban a végső szó, amelyre az alkotmánybíróság igényt tart, a hatalommegosztás és hatalomellenőrzés új formájának része, amelyet ha jó szemmértékkel gyakorolnak, akkor meggyőző. Az International Journal of Constitutional Law (I.CON) egyik legutóbbi számában megjelent írásában, amely szellemi fejlődésének mérföldköveiről szól, a jog és a politika különválasztásának álláspontját látszik képviselni. Milyen mértékben korrekt álláspontjának ez a jellemzése? Meggyőződésem, hogy a legtöbb jogász, politikus és polgár a jog és a politika viszonyáról kétféle felfogást oszt, amelyek első ránézésre ellentmondani látszanak egymásnak. Az egyik szerint itt egymástól eltérő jelenségekről, rendszerekről, életterületekről van szó. A diskurzus szabályai, az intézmények ethosza és a kérdések szemlélete is eltérő. Ha a jog és a politika közötti határ összeomlik, olyan állapot következik, amelyet senki sem szeretne. Másrészt viszont a jog és a politika szorosan összekapcsolódó társadalmi rendszerek, amelyek mindenkori teljesítőképessége a mindenkori másik rendszer specifikus működésétől, valamint a közöttük fennálló számos kapcsolattól függ. Az egész ráadásul csak akkor funkcionál, ha előbb a jog és a politika közötti választóvonal megszilárdul. Csak akkor ragadhatók meg adekvátan, ha különböző jelenségekként, rendszerekként, életterületekként fogjuk fel őket. Mit ért politika alatt, különösen az EU hiányzó demokratikus legitimációja fényében? Az a tény, hogy az alkotmányszerződés helyett a hasonló tartalmú, szimbolikusan azonban egészen visszafogott lisszaboni szerződést fogadták el, egyszerű politikai kontingenciából ered (például egyes francia és holland belpolitikai esetlegességekből), vagy megalapozható normatívan is, az európai integráció szintjére való tekintettel? Egyáltalán, össze tudná foglalni a magyar olvasóközönség számára, hogyan látja Európa jövőjét? F U N DA M E N T U M / s z á m Interjú / 43
4 Apolitika különböző közhivatalok betöltéséért, saját érdekek keresztülviteléért folytatott harc, ugyanakkor küzdelem a közügyek alakítása érdekében. Mindhárom pontot látni kell és ráadásul azt is figyelembe venni, hogy a hivatalokért és az érdekek érvényesítéséért folytatott harc manapság rendszerint már csak olyan érvekkel lehetséges, amelyek a politika harmadik értelmezésének, a közjó előmozdításának is megfelelnek. Ebben az értelemben az EU politikája nem különbözik alapvetően a tagállami politikától. Ami az EU demokratikus legitimációját illeti, ma az EUSZ cikkében szerepel egy posztnemzeti intézmény részére kialakított demokratikus legitimációfogalom, amelynek azonban az unió gyakorlata még nem teljesen felel meg. Mindenesetre van egy ilyen koncepció, amelynek konkrét formájában világosan megmutatkozik az Európai Unió és a tagállam közötti minőségi különbség. Ami Európa jövőjét illeti, azt gondolom, az Európai Unió jelentősége abban rejlik, hogy az egy olyan politikai közösség, amely nem a nemzetállamiságot célozza meg. Európa jövője olyan válaszokból formálódik ki, amelyek különösen válsághelyzetekben mutatkoznak meg. Hogy hogyan fognak ezek a válaszok kinézni, azt nem lehet előre megmondani. Ez majd a válság dinamikájából és az annak leküzdése szolgálatába állított emberi leleményességből adódik össze. Mindez jelenleg egyértelműen megmutatkozik azokban a reakciókban, amelyekkel a pénzügyi válságot részben már elkezdtük kezelni. Fontos ugyanakkor, hogy a mértékadó szereplőknek és az őket figyelemmel kísérő nyilvánosságnak világos képe legyen azokról az elvekről, amelyeknek meg kell feleljenek az innovatív megoldások, nevezetesen a demokrácia, a jogállamiság és az alapjogvédelem elveiről. Hogyan értékeli az EuB és a német Szövetségi Alkotmánybíróság Mangold-döntéseit? Osztja azt a sok német alkotmányjogász által képviselt nézetet, hogy az EuB Mangold-döntésének a Liszszabon-döntés értelmében vett kitörő jogi aktusnak kell minősülnie? Ha ez így van, akkor a német testület Mangold-döntése viszont visszalépésnek tekinthető-e az éppúgy számos német alkotmányjogász által kritizált Lisszabon-döntés nagyon pregnáns identitásbeállítódásához képest? Az EuB Mangold-döntése valóban hiányosan megindokolt ítélet. Ugyanakkor nem tartom a Maastricht-döntés értelmében kitörő jogi aktusnak, mert a kor szerinti diszkrimináció elleni fellépés kétségkívül az EU feladatkörébe tartozik. A német Alkotmánybíróság Honeywell-döntése, amellyel az EuB Mangold-döntésére reagált, valóban a számos közjogász kemény kritikájának fényében értelmezhető a legjobban. A magam részéről azokat a kritériumokat, amelyeket a német testület ebben az utóbbi döntésben az EuB általi jogfejlesztés ellenőrzésére megállapított, meggyőzőnek tartom. Hogyan értékeli az atomenergia-jog egyik szakértőjeként is a Németország és Franciaország között kibontakozó konfliktust az atomenergia-termelés német leállításáról? Értelmezhető-e ez az egyet nem értés az EU-projekt válságtüneteként, vagy akár a transznacionalitás és a népszuverenitás közti feszültség gyakorlati megnyilvánulásaként, különösen annak fényében, hogy az atomenergia-ellenes mozgalmakra Németországban mindig is különösen erős emberi jogi öntudat vagy a gazdasági érdekekkel szembenállónak értelmezett egyfajta humanizmus volt a jellemző? Németország és Franciaország energiapolitikája valóban olyan különböző, hogy eltérőbbet alig lehet elképzelni. A feszültség ugyanakkor azon is nyugszik, hogy az idevágó németországi politika csak korlátozottan felel meg általános ésszerűségi kritériumoknak. Népszuverenitás és transznacionalitás közötti specifikus feszültséget én ebben nem látok. Nemrég egy tanulmányban az uniós egységképzésről mint kisebbségi politikáról írt. Hogyan látja a kisebbségvédelem és az EU-tagállamok közötti kompatibilitás közötti viszonyt, különösen ami a romákat illeti Magyarországon, Romániában és másutt. Aromák helyzete sok európai országban valóban nagy probléma, amelyre nem kínálkozik egyszerű megoldás. Sokat ígérőnek tűnik számomra, hogy időközben kialakult egy európai diskurzus erről, amelynek keretében az egyes államok tanulhatnak egymástól. A romák sikeres részvétele az európai társadalomban leginkább az afroamerikai népesség helyzetének amerikai kihívásához hasonlítható. Ön vendégprofesszor Olaszországban, az Egyesült Államokban, és majdnem egy évtizede igazgatója egy nemzetközi és külföldi közjoggal foglalkozó kutatóintézetnek Németországban. Szerteágazó tapasztalatai alapján lehet egyáltalán egységes európai jogtudományról beszélni? Ha igen, azt konkurálónak, kiegészítőnek vagy kategorikusan másnak tekinti, mint az egyesült államokbelit? Alap- 44 / Interjú FUNDAMENTUM / szám
5 vetően eltérő jogászi gondolkodásmódot tapasztalt-e az USA-ban? Sajnos nincsen európai jogtudomány, ahogy van olasz, francia vagy magyar, amelynek alanyai világos, körvonalazható identitással rendelkeznek. Azonban ez ma nem is lehet cél. Ez amúgy egybevág azzal a kijelentésemmel, hogy az Európai Uniónak éppenséggel nem egy nemzetállamnak megfelelően kell fejlődnie. Ennyiben a nemzeti jogtudományok maradnak a mértékadók, ugyanakkor erősebb hálózatokat kellene kiépíteniük egymás között, és a tudósoknak, különösen a csúcson, törekedniük kell egy európai identitás kialakítására is. Kezdeményezések bőven akadnak már. Kiváló példa erre a European Society of International Law, amelyre már sok tagja úgy tekinthet, mint az európai nemzetközi jogtudomány letéteményesére. A jogtudomány, ahogy a legtöbb európai országban művelik, erősen különbözik az egyesült államokbelitől. Ez azért van így, mert a kontinensen egyfajta dogmatikai jogtudomány dívik, amely idegen a common law országoktól és különösen az Egyesült Államoktól. Mindazonáltal a jogászi diskurzusok nem alapvetően másak az Egyesült Államokban. Természetesen meg tudunk egyezni annak módjáról, hogyan alkalmazandó egy konkrét esetre egy norma, például az ENSZ Alapokmány 2. cikk 4. pontja, példaként véve az iraki invázió esetét. Az alkalmazási diskurzusok messzemenően fedik egymást. A legnagyobb különbség abban mutatkozik, hogy ki mit ért jó jogtudomány alatt. Az amerikai jogtudományban a nyelvi egység előnyt jelent, amelyet nyelvileg és jogtörténetileg-genealógiailag is kiegészít vagy támogat az Egyesült Királyság jogtudománya. Hogyan értékeli az európai jogtudományban a nyelvi sokszínűség szerepét? Marad szerepe hosszú távon az angol és a francia mellett a német, vagy akár a magyar és más kisebb nyelveknek? Anyelvi sokszínűség Európában egyszerre akadály és esély. A nyelv része a kultúrák sokféleségének, erről semmi esetre sem szabad lemondanunk, a kontinens gazdagságának szerves része. Jogtudományt mindig minden nemzeti nyelven fognak folytatni, mert mint gyakorlati tudomány, mindig a hivatások nemzeti szereplőire, a bírákra, ügyvédekre és hivatalnokokra épül, akiknek ráadásul kommunikálniuk kell a polgárokkal. Ennyiben mindig lesz az ország nyelvén jogtudomány. Ebből az okból fontosnak tartom, hogy különösen a tudomány csúcsa legalább három nyelven dolgozzon: egyrészt olyan szövegeket kell létrehoznia, amelyek a saját nemzeti közösség számára jelentősek. Másrészt olyanokat, amelyek az európai jogi térben minden jogtudós számára hozzáférhetők ezek a legtöbb szaktudomány esetében angolul születnek. Ezen túl fontosnak tartom, különösen a sokszínűség aspektusából, hogy egy jogtudós legalább még egy nyelven és még egy kultúrkörben mozogjon. Ez lehet a francia, a német, vagy akár a magyar jogi tér. Meg kellene mutatni, hogy a jogtudós feldolgoz ebből a jogi térből származó irodalmat és publikál is ott. Sőt, különös érdemnek tartom, ha ez kisebb nyelven történik, amilyen mondjuk az észt vagy a szlovén. Ez a felfogás összefügg azzal a meggyőződésemmel, hogy Európa jövőjét nem a nemzetállamban látom. Az új európai utat eddigi logikájának és alapvető elveinknek megfelelően továbbépíteni ez a nagy feladat, amely előttünk áll. F U N DA M E N T U M / s z á m Interjú / 45